# Konkurs za Nagradu za izuzetnost u istraživačkom novinarstvu 2018

Uputstvo za podnošenje prijava

## Nagradu dodeljuje: Nezavisno udruženje novinara Srbije uz podršku Ambasade Sjedinjenih Američkih Država u Beogradu Datum objavljivanja konkursa: 12. mart 2018. god. Rok za podnošenje prijava: 04. april 2018. god

Povodom 3. maja, Dana slobode medija, i zbog izuzetnog značaja koje istraživačko novinarstvo ima za razvoj novinarstva, u borbi protiv korupcije, pritiska vlasti i drugih centara moći na pojedince ili organizacije kao i za demoktratski razvoj našeg društva, Nezavisno udruženje novinara Srbije uz pomoć Ambasade Sjedinjenih Američkih Država u Srbiji od 2006. godine dodeljuje N agrade za izuzetnost u istraživačkom novinarstvu. Svetski dan slobode medija ustanovljen je 3. maja 1991. usvajanjem Deklaracije u Vindhoku, na konferenciji Ujedinjenih nacija o slobodi medija u Africi. Tom deklaracijom, cenzura je proglašena grubim kršenjem ljudskih prava, a vlade svih zemalja pozvane su da obezbede poštovanje ustavnih garancija za slobodu medija. Generalna skupština Ujedinjenih nacija je na preporuku UNESKA, 20. decembra 1993. godine, usvojila deklaraciju proglasivši 3. maj za Dan slobode medija. Taj dan svojevrsni je podsetnik vladama širom sveta da poštuju slobodu informisanja, ali je i način za izražavanje solidarnosti sa svim novinarima i ostalim zaposlenima u medijima koji trpe represiju ili su stradali zbog profesije koju obavljaju. U Univerzalnoj deklaraciji o ljudskim pravima, koja je doneta 14. decembra 1946. godine Rezolucijom Generalne skupštine Ujedinjenih nacija, u članu 16. navodi se da je sloboda informisanj a fundamentalno ljudsko pravo. Sloboda štampe smatra se kamenom temeljcem ljudskih prava i garancija svih drugih sloboda. Kao osnova kriterijuma za dodelu Nagrada, uzeto je istraživanje o tome šta je istraživačko novinarstvo, a šta nije - organizacije Investigative Reporters and Editors (IRE). IRE je poslalo pitanja o istraživačkom novinarstvu na adrese više stotina novinara čije iskustvo se smatra povezanim sa ovom vrstom novinarstva i dobila ogroman broj pokušaja definisanja, a onda primetila pravilnost. Tri elementa su se ponavljala u ogromnom broju odgovora:

- a. Istraživačko novinarstvo nastoji da otkrije nešto važno velikom broju ljudi (u odnosu na publiku medija o kojem se radi). U ovom slučaju, 'važno' znači zaista važno za tokove njihovih života i donošenje odluka o sopstvenom društvu i svojoj ulozi u njemu.
- b. Istraživačko novinarstvo otkriva nešto nepoznato, što u najvećem broju slučajeva neko od javnosti krije, a najčešće, opet, to kriju moćne organizacije i pojedinci.
- c. Istraživačko novinarstvo podrazumeva da novinar do svojih otkrića dođe sopstvenim radom (za razliku od situacije u kojoj mu jedna od strana u konfliktu dojavi nešto o svojim neprijatljima, pa se, uz minimum provere i eventualno reakciju 'druge strane' takvo 'otkriće' objavi).

Konkurs za nagrade za najbolja ostvarenja i poseban uspeh u oblasti istraživačkog novinarstva raspisuje se svake godine, a nagrade se dodeljuju na svečanosti na Fakultetu dramskih umetnosti u Beogradu. Ovim nagradama, NUNS i Ambasada SAD, žele da podrže i afirmišu novinare koji se na ozbiljan i profesionalan način bave temama koje su od izuzetne važnosti za javnost u Srbiji , kao i da una predi vidljivost kvalitetnog istraživačkog novinarskog rada.